Komission asetus (EY) N:o 1809/2003, annettu 15 päivänä lokakuuta 2003, Euroopan parlamentin ja neuvoston asetuksen (EY) N:o 999/2001 muuttamisesta Costa Ricasta ja Uudesta-Kaledoniasta peräisin olevien elävien nautaeläinten ja naudoista, lampaista sekä vuohista saatujen tuotteiden tuontia koskevien sääntöjen osalta (ETA:n kannalta merkityksellinen teksti)



Virallinen lehti nro L 265 , 16/10/2003 s. 0010 - 0011



Komission asetus (EY) N:o 1809/2003, annettu 15 päivänä lokakuuta 2003, Euroopan parlamentin ja neuvoston asetuksen (EY) N:o 999/2001 muuttamisesta Costa Ricasta ja Uudesta-Kaledoniasta peräisin olevien elävien nautaeläinten ja naudoista, lampaista sekä vuohista saatujen tuotteiden tuontia koskevien sääntöjen osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001(1), sellaisena kuin se on viimeksi muutettuna komission asetuksella (EY) N:o 1139/2003(2), ja erityisesti sen 23 artiklan ensimmäisen kohdan, sekä katsoo seuraavaa: (1) Costa Rican maantieteellisestä BSE-riskistä 11 päivänä toukokuuta 2001 antamassaan lausunnossa tieteellinen ohjauskomitea totesi, että BSE:n esiintyminen kotoperäisessä karjassa Costa Ricassa on erittäin epätodennäköistä. Tämän vuoksi Costa Rica sisällytettiin niiden maiden luetteloon, joihin ei sovelleta tiettyjä eläviä nautaeläimiä sekä naudasta, lampaasta ja vuohesta saatavia tuotteita koskevia tarttuviin spongiformisiin enkefalopatioihin liittyviä kauppaehtoja. (2) Tiettyjen kolmansien maiden maantieteellisestä BSE-riskistä 10 päivänä huhtikuuta 2003 antamassaan ajantasaistetussa lausunnossa tieteellinen ohjauskomitea muutti 11 päivänä toukokuuta 2001 antamaansa lausuntoa ja totesi, että BSE:n esiintyminen kotoperäisessä karjassa Costa Ricassa on epätodennäköistä muttei kuitenkaan mahdotonta. Siksi Costa Ricaa ei enää pitäisi jättää eläviä nautaeläimiä ja naudoista, lampaista sekä vuohista saatuja tuotteita koskevien tarttuviin spongiformisiin enkefalopatioihin liittyvien kauppaehtojen soveltamisalan ulkopuolelle. (3) Uuden-Kaledonian maantieteellisestä BSE-riskistä 6 päivänä maaliskuuta 2003 antamassaan lausunnossa tieteellinen ohjauskomitea totesi, että BSE:n esiintyminen kotoperäisessä karjassa Uudessa-Kaledoniassa on erittäin epätodennäköistä. Siksi Uusi-Kaledonia olisi sisällytettävä luetteloon maista, joihin ei sovelleta eläviä nautaeläimiä ja naudoista, lampaista sekä vuohista saatuja tuotteita koskevia tiettyjä tarttuviin spongiformisiin enkefalopatioihin liittyviä kauppaehtoja. (4) Asetusta (EY) N:o 999/2001 olisi sen vuoksi muutettava vastaavasti. (5) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 999/2001 liite XI tämän asetuksen liitteen mukaisesti. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä lokakuuta 2003. Komission puolesta David Byrne Komission jäsen (1) EYVL L 147, 31.5.2001, s. 1. (2) EUVL L 160, 27.6.2003, s. 22. LIITE Muutetaan liite XI seuraavasti: 1) Korvataan A osan 15 kohdan b alakohdassa tarkoitettu maaluettelo seuraavasti: "- Argentiina - Australia - Botswana - Brasilia - Chile - El Salvador - Islanti - Namibia - Nicaragua - Panama - Paraguay - Singapore - Swazimaa - Uruguay - Ranskan merentakaisiin alueisiin kuuluva Uusi-Kaledonia - Uusi-Seelanti - Vanuatu.". 2) Korvataan D osan 3 kohta seuraavasti: "3. Edellä 2 kohtaa ei sovelleta sellaisten nautaeläinten tuontiin, jotka ovat syntyneet ja jotka on kasvatettu yhtäjaksoisesti seuraavassa luetelluissa maissa: - Argentiina - Australia - Botswana - Brasilia - Chile - El Salvador - Islanti - Namibia - Nicaragua - Panama - Paraguay - Singapore - Swazimaa - Uruguay - Ranskan merentakaisiin alueisiin kuuluva Uusi-Kaledonia - Uusi-Seelanti - Vanuatu.".